biswa921/hiwiki-latest-pages-articles-raw huggingface dataset:
उपास्थि

300px|right|thumb|सूक्ष्मदर्शी से देखने पर केटिलेज
उपास्थि मानव शरीर एवं अन्य प्राणियों में पाया जाने वाला लचीला संयोजी उत्तक है। यह हमारी मज्जा में स्थापित कॉन्ड्रोसाइट्स कोशिकाओं से बने होते हैं। कान की हड्डी, नाक की हड्डी, अस्थियों के जोड़ आदि उपास्थि के बने हैं।

उपास्थि की संरचना के अनुसार ये कोलेजन या एलॉस्टिन के बने होते हैं। ये तीन प्रकार के होते हैं- हाइलीन उपास्थि, एलास्टिक और फाइब्रो उपास्थि। उपास्थि शरीर के ऊतकों को मजबूत बनाने का काम करते हैं। ये हमारे शरीर के जोड़ों को लचीला भी बनाते हैं। इसकी मौजूदगी की वजह से ही हमारे शरीर के कई अंग सुचारू रूप से काम करते हैं। उपास्थि रक्त वाहिकाओं से जुड़े नहीं होते बल्कि इनके अंदर पोषक तत्व बिखरा रहता है। आमतौर पर ये लचीले होते हैं लेकिन जरूरत और प्रकार के हिसाब से इनकी प्रकृति में अंतर होता है। कुछ ऐसे अंग जिनमें उपास्थि पाया जाता है, वे हैं- कान, नाक, पंजर और इंटरवर्टीब्रल डिस्क।

तीन तरह के उपास्थि में हाइलीन को ही आमतौर पर उपास्थि कहा जाता है क्योंकि शरीर में ज्यादातर हाइलीन उपास्थि ही होता है। यह हड्डियों को जोड़ों में बांटता है ताकि वे मुड़कर सहजता से काम कर सकें। हाइलीन उपास्थि आमतौर पर कोलेजन फाइबर का बना होता है। लोचदार उपास्थि बाकी अन्य उपास्थि से ज्यादा लचीले होते हैं क्योंकि इनमें एलॉस्टिन फाइबर पाया जाता है। इस तरह का उपास्थि कान के बाहरी हिस्से (जिसे लैरिक्स कहते हैं) और यूस्टेशियन ट्यूब में मौजूद होता है। लचीला होने के कारण यह इन अंगों की संरचना को बेहतर संतुलित करता है, जिससे कान में बाहर रहने वाली गोलाकार संरचना खुली रह सके। फाइब्रो उपास्थि तीनों उपास्थि में सबसे अधिक मजबूत और दृढ़ संरचना वाला होता है। इसमें हाइलीन उपास्थि से ज्यादा टाइप वन कोलेजन होते हैं, जो टाइप सेकेंड से ज्यादा मजबूत होते हैं। फाइब्रो उपास्थि अंतरवर्टीबल डिस्क का निर्माण करते हैं। इसके अलावा ये शिराओं और अस्थिमज्जा को हड्डियों से जोड़ने का काम भी करते हैं। हाइलीन उपास्थि क्षतिग्रस्त होने पर फाइब्रो उपास्थि में बदल जाते हैं। हालांकि दृढ़ता की वजह से इन उपास्थि का वजन कम होता है।

 बाहरी कड़ियाँ 
 KUMC.edu, Cartilage tutorial, University of Kansas Medical Center
 Bartleby.com, text from Gray's anatomy
 MadSci.org, I've heard 'Ears and nose do not ever stop growing.' Is this false?
 CartilageHealth.com, Information on Articular Cartilage Injury Prevention, Repair and Rehabilitation
 Cartilage.org, International Cartilage Repair Society
 About.com, Osteoarthritis

श्रेणी:कंकाल तंत्र
श्रेणी:संयोजी ऊतक
आतिशबाज़ी

right|thumb|230px|आतिशबाज़ी
thumb|230px|right|आतिशबाजियों का समीपी दृश्य
आतिशबाज़ी में प्रयुक्त पटाख़े एवं अन्य युक्तियाँ मनोरंजन एवं खुशी मनाने के लिये प्रयुक्त कम शक्ति के विस्फोटक होते हैं। आतिशबाजी में प्रयुक्त युक्तियाँ भिन्न-भिन्न प्रकार की होतीं हैं। ये मूलतः चार तरह के प्रभाव उत्पन्न करतीं हैं : तेज ध्वनि, प्रकाश, धुँआ तथा तैरता हुआ पदार्थ। 

आतिशबाज़ी एक फारसी शब्द है। आतश या आतिश का अर्थ होता है - आग। हमारे देश के पौराणिक ग्रंथों में आतिशबाजी को 'अग्निक्रीड़ा' और बारूद को 'अग्नि चूर्ण' कहा गया है। यही बारूद आतिशबाजी की जान होती है, जिससे आतिशबाजी-पटाखों का निर्माण होता है। आतिशबाजी की शुरुआत का समय सही-सही तो नहीं बताया जा सकता, लेकिन यह अवश्य कहा जा सकता है कि बारूद का आविष्कार चीन में हुआ था और आतिशबाजी का इतिहास लगभग डेढ़ हजार वर्षों का रहा है।

 इन्हें भी देखें 
 पटाख़ा

 बाहरी कड़ियाँ 
 बिना धुएं आतिशबाजी (दैनिक भास्कर)
 आतिशबाजी अनुसंधानेवं विकास केंद्र, शिवकाशी

श्रेणी:आतिशबाज़ियाँ
श्रेणी:प्रकाश स्रोत
पेट्रोलियम एवं विस्फोटक सुरक्षा संगठन (भारत)

पेट्रोलियम तथा विस्फोटक सुरक्षा संगठन (पेसो, The Petroleum and Explosives Safety Organisation),
 वाणिज्य और उद्योग मंत्रालय, औद्योगिक नीति और संवर्धन विभाग के अंतर्गत है जो कि अभी भारत सरकार, वाणिज्य और उद्योग मंत्रालय के अधीन है। इसका मुख्यालय नागपुर में है। इस संस्था ने 9 सितम्बर 1998 में अपने सौ वर्ष पूरे कर लिए हैं।

 उद्देश्य 
 विस्फोटक अधिनियम, 1884 तथा पेट्रोलियम अधिनियम, 1934 के अनुसार विस्फोटकों, पेट्रोलियम पदार्थो तथा संपिडीत गॅसेस के उत्पादन, आयात, निर्यात, परिवहन, कब्जा, विक्रय तथा प्रयोग का संचालन तथा विनियमन।
 केन्द्र सरकार, राज्य सरकार, स्थानीय संस्थाओ, विधि विषयक अभिकरणों, उद्योगों तथा उपरोक्त पदार्थों के सभी उपभोक्ताओं को सुरक्षा के सम्बन्ध में तकनिकी परामर्श प्रदान देना।
 जनता के साथ मित्रवत व्यवहार अपनाते हुये पारदर्शिता और कार्य कुशलता की वचनबध्दता को बनाये रखना।
 अपने लक्ष्य को पाने के लिए सजग, नव परिवर्तित तथा प्रशिक्षित मानव संसाधन विकसित करना।
 भविष्य की चुनौतियों का सामना करने के लिए सतत प्रयास एवं परिवर्तन के अनुरूप अपने को ढालना।
 निम्नलिखित अधिनियमों का संचालन-
 विस्फोटक अधिनियम, 1884
 विस्फोटक नियम, 2008
 गॅस सिलेंडर नियम, 2004
 स्थिर तथा गतिशील दाबपात्र (अज्वलित) नियम, 1981
 पेट्रोलियम अधिनियम, 1934
 पेट्रोलियम नियम, 2002
 कॅलशियम कार्बाईड नियम, 1987
 चलचित्र फिल्म नियम, 1948
 अज्वलनशील पदार्थ अधिनियम, 1952
 
 विस्फोटकों, पेट्रोलियम, कॅलशियम कार्बाईड, अज्वलनशील पदार्थों तथा संपिडीत गॅसेस केउत्पादन, परिवहन, भंडारण, संभालने आदि के क्षेत्र में जनता की सुरक्षा सुनिश्चित करना।
 सरकारी तथा अर्ध सरकारी संस्थांए जैसे की बन्दरगाहों, रेल्वे, रक्षा संगठनों और सडक परिवहन मंत्रालय, पर्यावरण और वन मंत्रालय, पेट्रोलियम नैसर्गिक गॅस मंत्रालय, प्रदुषण नियंत्रक प्राधिकरणों इत्यादि को सुरक्षा संबंधी मामलों में परामर्शकारी भूमिका निभाना।
 बीआयएस, ओआयएसडी तथा अन्य प्रमुख संस्थाओं के सहयोग से जन सुरक्षा संबंधित राष्ट्रीय मानकों का निर्धारण तथा भारतीय मानकों का अंतर्राष्ट्रीय मानकों के साथ समन्वय करना।
 सुरक्षा के संबंध में जन जागृती उत्पन्न करना।
 पेसो, वर्तमान में पूरे भारत में 2,56,000 से भी ज्यादा जोखिम भरे परिसरों में सुरक्षा सुनिश्चित करने में सलग्न है।

 बाहरी कड़ियाँ 
 पेट्रोलियम एवं विस्फोटक सुरक्षा संगठन का जालघर

श्रेणी:भारत सरकार
श्रेणी:सुरक्षा
श्रेणी:भारत के सरकारी आयोग
संयोजी ऊतक

300px|right|thumb|विभिन्न प्रकार के संयोजी उत्तक
संयोजी ऊतक () रेशेदार ऊतक होते हैं। प्राणियों के संयोजी उत्तकों का मुख्य घटक कोलेजन (Collagen) नामक प्रोटीन होता है। यह ऊतक मानव शरीर में एक अंग को दूसरे अंग से जोड़ने का कार्य करता है। यह प्रत्येक अंग में पाया जाता है। यह ऊतकों का एक विस्तृत समूह है। संयोजी ऊतकों का विशिष्ट कार्य संयोजन करना, अंगों को आच्छदित करना तथा उन्हें सही स्थान पर रखना है।

संयोजी ऊतक शरीर को एक ढांचा प्रदान करते हैं। इनमें कोशिकाएं उपकला कोशिकाओं की भाँति बहुत अधिक चिपकी हुई नहीं होतीं, बल्कि एक-दूसरे से काफ़ी अलग-अलग रहती हैं। इनके बीच के स्थान में अन्तर्कोशिकीय पदार्थ भरा रहता है, जिसे 'मैट्रिक्स' कहते है। यह पदार्थ रेशेदार दिखाई देता है। इन ऊतकों की कोशिकाएं अलग-अलग आकार और रूप-रंग की होती हैं। यद्यपि सबके संयोजी कार्य में समानता होती है। वास्तव में संयोजी ऊतक आद्य कोशिकाओं से पैदा होते हैं और इन्हें 'मीजेनकाइमल कोशिकाएं' कहा जाता है।

इस ऊतक में कोशिकाओं की संख्या कम होती है तथा अंतर कोशिकीय पदार्थ अधिक होता है। शरीर का लगभग 30% भाग का निर्माण संयोजी ऊतक से ही होता है यह शरीर के विभिन्न कोशिकाओं, ऊतकों और अंगों के बीच रहता है तथा इसे परस्पर बांधने से जोड़ने का कार्य करता है।

प्रकार
संयोजी ऊतक कई प्रकार के होते हैं, जैसे-
 अवकाशी ऊतक (areolar tissue)
 वसीय ऊतक (adipose tissue)
 श्वेत सौत्रिक या तन्तुमय ऊतक (white fibrous tissue)
 अस्ति ऊतक (beone or osseous tissue)
 लसीकाभ ऊतक (lymphoid tissue)
 श्लेष्माभ ऊतक (mucoid tissue)
 पीत प्रत्यास्थ ऊतक (yellow elastic tissue)
 जालीदार ऊतक (reticular tissue)
 रक्त उत्पादक ऊतक (haemopoietic tissue)
 उपास्थि (cartilage

विशेषता
यह रक्त एक प्रकार का संयोजी ऊतक है। संयोजी ऊतक की कोशिकाएँ आपस में कम जुड़ी होती हैं और अंतरकोशिकीय आधात्री (matrix) में धंसी होती हैं (जैसे चित्र में दिखाया गया है) । यह आधात्री जैली की तरह, तरल, सघन या कठोर हो सकती है। आधात्री की प्रकृति, विशिष्ट संयोजी ऊतक के कार्य के अनुसार बदलती रहती है। रक्त के तरल आधात्री भाग को प्लाज़्मा कहते हैं । प्लाज़्मा में लाल रक्त कणिकाएं (RBC), श्वेत रक्त कणिकाएं (WBC) तथा प्लेटलेटस निलंबित होते हैं। प्लाज्मा में प्रोटीन, नमक तथा हॉर्मोन भी होते हैं। रक्त गैसों, शरीर के पचे हुए भोजन, हॉर्मोन और उत्सर्जी पदार्थों को शरीर के एक भाग से दूसरे भाग में संवहन करता है। अस्थि संयोजी ऊतक का एक अन्य उदाहरण है। यह पंजर का निर्माण कर शरीर को आकार प्रदान करती है। यह मांसपेशियों को सहारा देती है और शरीर के मुख्य अंगों को सहारा देती है। यह ऊतक मजबूत और कठोर होता है।

दो अस्थियाँ आपस में एक-दूसरे से, एक अन्य संयोजी ऊतक जिसे स्नायु कहते हैं, से जुड़ी होती हैं। यह ऊतक बहुत लचीला एवं मजबूत होता है। एक अन्य प्रकार का संयोजी ऊतक कंडरा (tendon) है, जो अस्थियों से मांसपेशियों को जोड़ता है। कंडरा मज़बूत तथा सीमित लचीलेपन वाले रेशेदार ऊतक होते हैं। उपास्थि (cartilage) एक अन्य प्रकार का संयोजी ऊतक होता है, जिसमें कोशिकाओं के बीच पर्याप्त स्थान होता है। इसकी ठोस आधात्री प्रोटीन और शर्करा की बनी होती है। यह अस्थियों के जोड़ों को चिकना बनाती है। उपास्थि नाक, कान, कंठ और श्वास नली में भी उपस्थित होती है।

संक्षेप में संयोजी ऊतक (Connective Tissue) मानव शरीर में एक अंग को दूसरे अंग से जोड़ने का कार्य करता है। यह प्रत्येक अंग में पाया जाता है। यह ऊतकों का एक विस्तृत समूह है। संयोजी ऊतकों का विशिष्ट कार्य संयोजन करना, अंगों को आच्छदित करना तथा उन्हें सही स्थान पर रखना है।

 बाहरी कड़ियाँ 
 एनसीईआरटी की पुस्तक में ऊतक]

*
कबिट

कपित्थ या कैथ (Limonia acidissima) एक फल है जो बेल जैसा होता है। इसे कठबेल भी कहते हैं। आयुर्वेद में कैथ को पेट रोगों का विशेषज्ञ माना गया है। इसका जहाँ शर्बत इस्तेमाल किया जाता है, वहीं चटनी भी खूब पसंद की जाती है। भारत में कैथ दक्षिण भारत से लेकर उत्तर भारत में पाया जाता है। इसके अलावा यह बांग्लादेश, पाकिस्तान, श्रीलंका, जावा, मलेशिया आदि में भी पाया जाता है।

मोटे तौर पर कैथ को दो वर्गों में विभाजित किया जा सकता है। पहले वर्ग में छोटे आकार के कैथ फल होते हैं जो स्वाद में बहुत खट्टे होते हैं साथ ही गले पर भी असर करते हैं। दूसरे वर्ग में वह कैथ है जो आकार में बड़ा होता है। इसका गूदा खट्टापन लिए मीठा होता है।

 बाहरी कड़ियाँ 
 कबीट : पेट रोगों का विशेषज्ञ 
 Germplasm Resources Information Network: Limonia
 Germplasm Resources Information Network: Limonia acidissima
 Flora of Pakistan: genus page, species page
 The Wood Apple
 Pandanus Database
 सन्दर्भ 

श्रेणी:फल
श्रेणी:वृक्ष
श्रेणी:भारतीय वृक्ष
अराध्य वृक्ष

भारतीय संस्कृति में जिन वृक्षों की पूजा-अर्चना की जाती है वे 'अराध्यवृक्ष' कहलाते हैं। प्रत्येक नक्षत्र का एक अराध्य वृक्ष है।

 जन्मनक्षत्र के अनुसार आराध्यवृक्ष 

 नक्षत्र आराध्यवृक्ष (मराठी) संस्कृत हिंदी बंगाली गुजराती मळ्यालम् तामिळ तेलगु इंग्रजी लॅटीन अश्विनीकुचलाविषद्रुम  कुचला  कुंचिला झेरकोचला-  एट्टेमारं मुसिडी Poison nut Strychnos nux-vomica   भरणीआवळा आमलकी  आमल/ अमरो  आमलकी आमळानुं झाडआमलकं नेल्लि  नेल्लिमार उसरकाय वेल्ली Emblic myroblan Phylanthus Amblicaकृत्तिकाउंबर उदुंबर  उदुंबर /गुलर  यशडुमुर उंबरोअति फा अतिमार अत्तिमानु Fig tree Ficus glomirata 
 रोहिणीजांभुळ जम्बुक  जामुन  - --  - - - - मृगखैर खदिर  खदिर  - खेर-  - - - - 
 
 आर्द्राकृष्ण अगरु /कृष्णागरु कृष्णागरु  कृष्णागरु  कृष्णागरु अकिल -  - कृष्णागरुEaglewood(Black)  Aquilaria agallocha पुनर्वसुवेळु वंश बांस - --  - - Bamboo cane Bambusa vulgaris पुष्यपिंपळ अश्वत्थ  पीपर  पीपलो --  - - - - आश्लेशानागचाफा नागचंपक  नागचाफा  - --  - - - - 
 मघावड वट  बड/ वट  - --  - - Banyan tree Ficus bengalensis पूर्वा फाल्गुनीपळस पलाश  पलाश  - खाखरो-  - - - - उत्तरा फाल्गुनीपायरी वृक्ष प्लक्ष  प्लक्ष  - --  - - - - हस्तजाई मालति  चंबेली  - चमेली-  - - Spanish Jasmine Jasminum Grandifloram 
 चित्राबेल /बिल्व बिल्व  बेल - बिली-  - - Bengal Queens Eagle Marmalose स्वातीअर्जुन वृक्ष अर्जुन  कौहा / कोह  अर्जुन अर्जुनसाजडा -मारुत  मारुड मदिचट्ट-  Terminalia Tomentosa/ Serculiaurens विशाखानागकेशर नागकेसर  नागकेसर  - --  - - - - अनुराधानागकेशर नागकेसर  नागकेसर  - --  - - - - 
 ज्येष्ठासांवर /सांवरी शाल्मली  शाल्मली / सेवर - शेमळो-  - -Silk cotton tree  Bombax malabaricum मुळराळ अजकर्ण साल/हेंद -  राल-  - - Shorearobustra Veteria Indicaपूर्वाषाढावेतवेतस्  बैंत  - नेतर-  - -Rattan(cane)  Calamas rotang उत्तराषाढाफणस पनस कटहर  - फनस-  - - - - श्रवणरुई अर्क  आंकडा  - आंकडो-  निलाजि ल्लीटे - Gigantic Swallow wartCalotropis Gigantea धनिष्ठाशमीशमी  समी/ सफेद कीकर - खिजडी-  - शमी/ चेट्ट Spung tree Prosopis Sticigero शततारकाकळंब वृक्ष कदंब  कदंब  - कदंब-  - - kadamb Anthokefalas indicus पूर्वभाद्रपदाआंबा आम्र आम आंबो मावु मामरं  मवि Mango Mangifer indicaउत्तराभाद्रपदाकडुलिंब निम्ब/ तिक्तक/ अरिष्ट  नीम  नीमगाछ लींबडोवेप्पु/ अतितिक्त  कड्डपगै/ अरुलुंदी निम्बमु Indian Lilak Azadirachta Indica रेवतीमोहमधुक  महुवा  - महुडो-  - - Ellopa Tree Bassia Latifolia

 सन्दर्भ 

श्रेणी:वृक्ष
श्रेणी:भारतीय संस्कृति
हिंगोट युद्ध

हिंगोट युद्ध इन्दौर से 55 कि.मी. दूर गौतमपुरा शहर में होता है यह दीपावली के एक दिन बाद (पड़वा) के रोज  खेला जाने वाला पारंपरिक 'युद्ध' है। इस युद्ध में प्रयोग होने वाला 'हथियार' हिंगोट है जो हिंगोट फल के खोल में बारूद, भरकर बनाया जाता है। इस युद्ध मे दो दल आमने सामने होते हैं एक तरफ तुर्रा दल तो दूसरी ओर कलंकी दल होता है। इस युद्ध में किसी दल की हार-जीत नहीं होती किन्तु सैकड़ों लोग गंभीर रूप से घायल हो जाते हैं। 

हिंगोट एक निम्बू के आकार जितना बड़ा फल होता है । हिंगोट नारियल की तरह बाहर से सख्त ओर अंदर से गूदे वाला होता है । योद्धा दीपावली के कई महीनों पहले से इसकी तैयारी करता है , हिंगोट चम्बल नदी के आस पास के इलाकों में मिलता है । दीपावली के अगले दिन सुबह से हि आस पास के गाँव से लेकर दूर दूर से आये सैलानियों का जमावड़ा हिंगोट युद्ध के आस पास देखा जाता है । जैसे ही शाम के 4 बज ते है योद्धा अपने घरों से बाहर आते हैं और अपने दल के साथ ढोल ढमाकों से नाचते गाते युद्ध मैदान की ओर बढते है । युद्ध शुरू होने से पहले दोनों दल के योद्धा अति प्राचीन भगवान विष्णु के अवतार श्री देवनारायण का आशीर्वाद लेते हैं । एवं युद्ध शुरू होने से पहले दोनों दल आपस में गले लगते है और युद्ध समाप्त होने के पश्चात दूसरे दल के किसी योद्धा को चोट लगने पर उसके घर जाकर गले लग कर आपसी भाईचारा बढ़ाते हैं । योद्धा युद्ध के दौरान अपने हाथों में लोहे का मजबूत ढाल व सर पर साफा बांधते हैं । योद्धा अपने हिंगोट सूती कपड़े से बने झोले में रखते हैं । हिंगोट युद्ध काफी पुराना पारंपरिक खेल है । गुर्जर श्री

 इन्हें भी देखें 
 रणजी गौतमपुरा

 बाहरी कड़ियाँ 
 मप्र में हिंगोट युद्ध में चलेंगे बारूद से भरे हिंगोट (देशबंधु)
 हिंगोट युद्ध में दागे जाएँगे हिंगोट से बने 'देसी ग्रेनेड' 
 शोले बरसाने को तैयार हिंगोट (पत्रिका)
 इंदौर : आज गोलियों की तरह चलेंगे हिंगोट (दैनिक भास्कर)

श्रेणी:मालवा
श्रेणी:संस्कृति
एकैकी फलन

thumb|200px|एकैकी फलन (किन्तु यह बाइजेक्टिव नहीं है)
thumb|200px|एकैकी फलन जो बाइजेक्टिव भी है।
thumb|200px|अनैकैकी फलन - जो वस्तुतः 'सर्जेक्टिव' है।
गणित में ऐसे फलन एकैकी फलन या अंतःक्षेपी कहलाते हैं जो डोमेन के एक से अधिक अवयवों को सहडोमेन के एक ही अवयव से प्रतिचित्रण नहीं करते। दूसरे शब्दों में, सहडोमेन का प्रत्येक अवयव डोमैन के अधिकतम एक अवयव से ही प्रतिचित्रित होता है। यदि कोई फलन एकैकी होने के अलावा यह भी शर्त पूरा करता है कि कोडोमेन के सभी अवयव डोमेन के किसी न किसी अवयव से प्रतिचित्रित हों, तो ऐसे फलन को बाइजेक्टिव फलन कहते हैं।

 बाहरी कड़ियाँ 
 Earliest Uses of Some of the Words of Mathematics: entry on Injection, Surjection and Bijection has the history of Injection and related terms.

श्रेणी:फलन एवं प्रतिचित्रण
श्रेणी:समुच्चय सिद्धान्त
श्रेणी:फलन
गहन चिकित्सा विभाग

300px|right|thumb|गहन चिकित्सा कक्ष
गहन चिकित्सा विभाग (An intensive care unit (ICU)) किसी अस्पताल का वह विभाग है जो गहन-चिकित्सा प्रदान करता है। यह विश्व के अधिकांश देशों के अस्पतालों में होता है। यह अस्पताल का एक ऐसा विभाग है जिसमें न केवल मरीजों का इलाज होता है अपितु इनकी देखरेख में भी कोई कसर नहीं छोड़ी जाती।

सन्दर्भ

 बाहरी कड़ियाँ 
 Society of Critical Care Medicine
 ICUsteps - Intensive care patient support charity

श्रेणी:अस्पताल के विभाग
रॉबर्स केव

thumb|right|रॉबर्स केव
रॉबर्स केव (स्थानीय लोगों में गुच्छूपानी के नाम से प्रसिद्ध) भारत के उत्तराखण्ड राज्य के देहरादून में स्थित एक प्रसिद्ध पर्यटक स्थल है। यह मूलतः एक गुफा है, जिसमें से होकर एक छोटी सी जलधारा बहती है। यह स्थल देहरादून नगर के केंद्र से लगभग 8 किमी की दूरी पर स्थित है। 

गुफा लगभग 600 मीटर लंबा और दो मुख्य भागों में विभाजित है। गुफा का सबसे ऊंचा झरना 10 मीटर की ऊंचाई से गिरता है। 
मध्य भाग में एक किले की दीवार संरचित है जो अब टूट गया है। 
यह एक प्राकृतिक गुफा गठन है जहां नदियाँ गुफा के अंदर से बहती है। जगह अब उत्तरांचल राज्य द्वारा अनुरक्षित है।

 सन्दर्भ 

श्रेणी:देहरादून जिले के पर्यटन स्थल
श्रेणी:उत्तराखण्ड का भूगोल
मेगामाइंड

मेगामाइंड () ड्रीमवर्क्स एनिमेशन और रेड अवर प्रोडक्शंस द्वारा उत्पादित और पैरामाउंट पिक्चर्स द्वारा वितरित 2010 में बनी एक एनिमेटेड महाखलनायक कॉमेडी फिल्म है। ये फिल्म संयुक्त राज्य अमेरिका में डिजिटल 3 डी,3 डी IMAX और 2 डी में  नवम्बर 5, 2010 पर जारी की गई थी। इसमें विल Ferrell, टीना मरनेवाला, योना हिल, डेविड क्रॉस और ब्रैड पिट की आवाजें है। ये फिल्म Tom McGrath (animator)|टॉम मैक्ग्रा द्वारा निर्देशित है।

कहानी
मेगामाइंड एवं मैट्रो मैन किसी दूसरे ग्रह से प्रथ्वी पर आते हैं। मैट्रो मैन के पास सुपर पावर है तो मेगामाइंड के पास तेज दिमाग मेगामाइंड जो अन्य बच्चों से भिन्न है। उसका रंग गहरा नीला एवं सिर सामान्य से अधिक बड़ा है। बचपन में वह बच्चो के साथ पढ़ने एवं खेलने की कोशिश करता है लेकिन अन्य बच्चे उसे घृणा के नजर से देखते हैं।

 स्रोत 

श्रेणी:३डी फ़िल्म
श्रेणी:अमेरिकी एनिमेटेड फ़ीचर फ़िल्में
भारत के लिए बराक ओबामा की यात्रा

राष्ट्रपति ओबामा भारत नवम्बर 6, 2010 पर पहुंचे। उन्होने 6 नवम्बर 2010 को मुंबई में भारत-अमेरिका व्यापार और उद्यमिता के  शिखर सम्मेलन को संबोधित किया, जिसके बाद उन्होने  2008 के मुंबई हमलों के शिकार लोगों को श्रद्धांजलि अर्पित की।राष्ट्रपति ओबामा ने अपनी मुंबई यात्रा के दौरान  मणि भवन, महात्मा गाँधी के घर का दौरा किया। सेंट ज़ेवियर्स कॉलेज, मुंबई की यात्रा पर एक छात्र के  प्रश्न का जवाब देते हुए ओबामा ने  कहा कि संयुक्त राज्य अमेरिका देश के भीतर एक कैंसर पर विचार को समाप्त करने के लिए पाकिस्तानी सरकार के साथ काम करने के लिए प्रतिबद्ध है| उन्होने भारत और पाकिस्तान के बीच मध्यस्थता करने से खारिज कर दिया और कहा कि यह अपने संबंध सुधारने के लिए  दो पड़ोसियों पर निर्भर है। उन्होने आतंकवादियों के खिलाफ लड़ाई में धीमी गति से चलने के लिए पाकिस्तान की आलोचना की। 

दिल्ली में अपने प्रवास के दौरान उन्होने मुगल सम्राट हुमायूं के मकबरे का दौरा किया और राज घाट पर मोहनदास करमचंद गांधी को श्रद्धांजलि अर्पित की। फिर ओबामा परिवार का   नई दिल्ली में राष्ट्रपति भवन में एक औपचारिक स्वागत किया गया।

 सन्दर्भ
द्विआधारी खोज प्रणाली

द्विआधारी खोज प्रणाली () हल सारणी में किसी आइटम की स्थिति ढूंढती है। द्विआधारी खोज  तत्व सारणी के लिए एक इनपुट मूल्य की तुलना करके काम करता है। तुलना से यह निर्धारित होता  है कि इनपुट तत्व से कम या अधिक है। जब इनपुट, तत्व के बराबर हो जाता है तब खोज बंद हो जाती है और तत्व की स्थिति देता है। अगर तत्व इनपुट के समान नहीं है तो फिर पुन: एक और  तुलना करके पता लगाया जाता है कि इनपुट तत्व से छोटा है या तत्व से अधिक है। यदि इनपुट सारणी के भीतर स्थित नहीं है तो यह एल्गोरिथ्म आम तौर पर एक अद्वितीय मान दर्शाती है। द्विआधारी खोज एल्गोरिथ्म आमतौर पर संख्या की तुलना, सारणी को आधा करके उसके तत्वो से करती है। इस प्रकार दिए गए तत्व का पता लगाने मे लघुगणक समय लगता है। एक द्विआधारी खोज एक विभाजित और विजय खोज एल्गोरिथ्म है।

BinarySearch(A[0..N-1], value, low, high) {
 if (high < low)
 return -1 // not found
 mid = low + ((high - low) / 2)
 if (A[mid] > value)
 return BinarySearch(A, value, low, mid-1)
 else if (A[mid] < value)
 return BinarySearch(A, value, mid+1, high)
 else
 return mid // found
 }

 बाहरी कड़ियाँ 
 द्विआधारी खोज प्रणाली
 सी प्लस प्लस कार्यक्रम के माध्यम से द्विआधारी खोज प्रणाली

श्रेणी:खोज एल्गोरिथम
प्राकृतिक भाषा संसाधन

right|thumb|200px|स्वचालित ऑनलाइन सहायक आजकल बहुत उपयोगी सिद्ध हो रहे हैं। 

प्राकृतिक भाषा संसाधन (एनएलपी) कम्प्यूटर विज्ञान, कृत्रिम बुद्धि तथा भाषा विज्ञान का एक क्षेत्र है तथा मानव (प्राकृतिक) भाषाओं और कंप्यूटर के अन्तःक्रियाओं से सम्बन्धित है।Charnia, Eugene: Introduction to artificial intelligence, page 2. Addison-Wesley, 1984. प्राकृतिक भाषा संसाधन, कम्प्यूटर के द्वारा, मानव द्वारा कही या लिखी भाषा से अर्थ निकालने का काम करता है। इसके अलावा प्राकृतिक भाषा का सृजन (लिखित या वाचित रूप में) करने के लिए भी एनएलपी प्रयुक्त होता है। 

 चुनौती 
कम्प्यूटर द्वारा प्राकृतिक भाषा संसाधन करने में प्रमुख कठिनाइयाँ हैं-
 संदिग्धता : मानव भाषाओं में विभिन्न भाषिक स्तरों पर संदिग्धता पाई जाती है, जैसे- शब्द स्तर पर एक शब्द का एक से अधिक शब्दवर्गों में प्रयोग, जैसे - 'सोना' शब्द संज्ञा भी है और क्रिया भी।
 शब्दों के आरम्भ और अन्त का सही पता लगाने की समस्या - बोली गयी भाषा में प्रायः शब्दों की सीमा का ठीक -ठीक निर्धारण करना कठिन होता है। कुछ लिखित भाषाओं (जैसे मन्दारिन) में शब्दों के बीच जगह नहीं छोड़ी जाती जिससे शब्दों की सीमा का ठीक से पता करना और उन्हें अलग करना कठिन है। 
 गलत आंकड़े - इसके अलावा शब्दों के टंकण की गलती, गलत वर्तनी, गलत उच्चारण, ओसीआर से प्राप्त टेक्स्ट में गलती आदि से भी सही शब्दों का पता नहीं चल पाता।

 प्रक्रिया 
 मार्फोलोजिक विश्लेषण
 सिन्टैक्टिकल विश्लेषण
 सिमैन्टिक विश्लेषण
 प्रैग्मटिक विश्लेषण - सन्दर्भ आदि का ध्यान रखना
 वाक्य की योजना बनाना
 वाक्यनिर्माण

 प्रमुख अनुप्रयोग 
कुछ महत्वपूर्ण प्राकृतिक भाषा संसाधन ये हैं- 
 
 मशीनी अनुवाद
 पाठ सरलीकरण 
 सूचना निष्कर्षण (इन्फार्मेशन इक्सट्रैक्सन)
 सारांशीकरण (summerization)
 प्रश्नों के उत्तर देना 
 संगणकीय भाषाविज्ञान
 डाटा खनन (डेटा माइनिंग)
 प्राकृतिक भाषा को समझना
 अनचाहे मेल (स्पैम) के विरुद्ध संघर्ष

 इन्हें भी देखें
वाक् संश्लेषण
आँकड़ा खनन
आँकड़ा विज्ञान

बाहरी कड़ियाँ
3 Important NLP Libraries for Indian Languages You Should Try Out Today!
नेपाली एनएलपी समूह
वैज्ञानिक एवं तकनीकी हिन्दी 

 सन्दर्भ 

श्रेणी:भाषा
श्रेणी:संगणन
जोज़फ़ गोस्लाव्सकी

thumb|right|Józef Gosławski
जोज़फ़ गोस्लाव्सकी,  (24 अप्रैल 1908 जन्म ल्यूबेल्स्की पास Polanówka में, वॉरसॉ में 23 जनवरी 1963 मृत्यु हो गई) - पोलिश मूर्तिकार और medallic कलाकार. (मछुआरे के साथ 5 zł जैसे) के सिक्के, (Żelazowa Wola में Frederic Chopin जैसे) स्मारकों और पदक (1939 वर्ष जैसे) के लेखक. कई कलात्मक प्रतियोगिताओं के विजेता, उत्कृष्टता के रजत क्रॉस के साथ सजाया.

 आगे के अध्ययन के लिए 
 
 
 

 बाहारी कडियाँ 

 
 
 
 
 
 
 
 

श्रेणी:कला
श्रेणी:1900 दशक में जन्मे लोग
श्रेणी:१९६३ में निधन
नाभिकीय अभिक्रिया

200 px|right|लिथियम-६ एवं ड्युटिरियम के नाभिकों की अभिक्रिया
नाभिकीय अभिक्रिया वह प्रक्रम है जिसमें में दो नाभिक या नाभिकीय कण आपस में टक्कर करने के बाद नये उत्पाद बनाते हैं। सिद्धांततः नाभिकीय अभिक्रिया में दो से अधिक नाभिक भी भाग ले सकते हैं किन्तु दो से अधिक नाभिकों के एक ही समय पर टकराने की प्रायिकता बहुत कम होती है, इसलिये ऐसी अभिक्रियाएं अत्यन्त कम होती हैं। 

Li-6 + H-2 -> n + He 

 नाभिकीय अभिक्रिया का क्यू मान 

नाभिकीय अभिक्रिया को रासायनिक अभिक्रिया की भांति लिखा जाय और अभिक्रिया की उर्जा को समीकरण के दांयी ओर लिखें तो -

 लक्ष्य नाभिक + प्रक्षिप्त नाभिक (projectile)) ---> अंतिम उत्पाद + बिलगित नाभिक (ejectile) + Q.

उदाहरण के लिये निम्नलिखित नाभिकीय अभिक्रिया को लें-

Li-6 + H-2 -> 2 He + 22.4 MeV

उष्माक्षेपी (exothermal) अभिक्रियाओं के लिये क्यू-मान धनात्मक होता है और उष्माशोषी (endothermal) अभिक्रियाओं के ले ऋणात्मक।

 नाभिकीय अभिक्रियाओं के प्रकार 
 संलयन
 विखंडन
 स्पालेशन (spallation)
 प्रेरित गामा उत्सर्जन (Induced gamma emiisin)

 इन्हें भी देखें 
 परमाणु बम
 नाभिकीय विखंडन
 नाभिकीय संलयन
 नाभिकीय शृंखला अभिक्रिया

श्रेणी:नाभिकीय भौतिकी
श्रेणी:नाभिकीय रसायनिकी
ऊष्माक्षेपी अभिक्रिया

अंगूठाकार|300x300पिक्सेल|किसी ऊष्माक्षेपी अभिक्रिया का ऊर्जा-प्रोफाइल
वह रासायनिक अभिक्रिया  जिसमें उष्मा निकलती है,उष्माक्षेपी अभिक्रिया (exothermic reaction) कहलाती है। इसके विपरीत रासायनिक अभिक्रिया उष्माशोषी कहलाती है। रासायनिक अभिक्रिया के रूप में व्यक्त करने पर -
 अभिकारक → उत्पाद + उर्जा (उष्मा के रूप में)

उदाहरण के लिए, हाइड्रोजन का जलना एक ऊष्माक्षेपी अभिक्रिया है। 

2H2 (g) + O2 (g) → 2H2O (g)
ΔH = −483.6 kJ/mol of O2
Example- emission of light
H+ + OH- H2O
ऊष्माक्षेपी अभिक्रिया- जिस रासायनिक अभिक्रिया में उत्पादों के साथ ऊष्मा भी निकलती है, ऊष्माक्षेपी अभिक्रिया कहलाती है।
ऊष्माशोषी अभिक्रिया- जिस रासायनिक अभिक्रिया में ऊष्मा (ऊर्जा) का अवशोषण होता है,ऊष्माशोषी अभिक्रिया कहलाती है।

 सन्दर्भ 

 बाहरी कड़ियाँ 
 GCSE Science: Reactions

श्रेणी:उष्मारसायन
भोज्य पदार्थों का किरणन

right|thumb|200px|रदुरा (Radura) प्रतीक : यह उन खाद्य पदार्थों पर लगाया जाता है जो आयनकारी विकिरण द्वारा विकिरित किये गये हों।

भोज्य पदार्थों के ऊपर आयनकारी विकिरण डालने से उसमें उपस्थित सूक्ष्मजीव, जीवाणु, विषाणु एवं कीट आदि नष्ट हो जाते हैं। इस क्रिया को खाद्य पदार्थों का किरणन (Food irradiation) या 'खाद्य पदार्थों का विकिरणन' कहा जाता है। इसके अलावा खाद्य पदार्थों के विकिरणन के फलस्वरूप अवांछित अंकुरण (जैसे आलू एवं प्याज का) रुक जाता है; फलों के पकने की क्रिया धीमी पड़ जाती है (इससे फलों को बिना नष्ट हुए दूर तक भेजा जा सकता है) ; रस उत्पादका में वृद्धि हो जाती है एवं अन्य लाभ होते हैं। ऐसा नहीं है कि विकिरणन के कारण खाद्य पदार्थ रेडियोधर्मी हो जाते हैं किन्तु कुछ स्थितियों में मामूली सा रासायनिक परिवर्तन अवश्य हो सकता है।

 खाद्य-विकिरणन प्रौद्योगिकी 
 एलेक्ट्रॉन पुंज द्वारा,
 गामा किरणों द्वारा
 एक्स-किरणों द्वारा

 इतिहास 
 1895 रोएंटजन द्वारा एक्स-किरण का आविष्कार
 १८९६ हेनरी बेक्वरेल ने प्राकृतिक रेडियोसक्रियता की खोज की।
 1918 जिलेट (Gillett): भोजन के संरक्षण के लिये एक्स-किरणों के प्रयोग का यूएस पेटेंट
 1958 जर्मनी के स्तुटगार्ट में विश्व का प्रथम वाणिज्यिक विकिरणन संयंत्र
 १९७० जर्मनी के कार्ल्सरुहे में अन्तरराष्ट्रीय खाद्य विकिरणन परियोजना की स्थापना 
 1997 FAO, IAEA और WHO का संयुक्त अध्ययन दल ने सुझाया कि विकिरणन की कोई अधिकतम डोज सीमा नहीं होनी चाहिये।

इन्हें भी देखें
कोबाल्ट-६०
इलेक्ट्रॉन किरण-पुंज प्रक्रमण

 बाहरी कड़ियाँ 
 Codex Alimentarius General Standard for Irradiated Foods (CAC/STAN 106-1983, rev.1 2003)
 Codex Alimentarius Recommended International Code of Practice Code for Radiation Processing of Foods (CAC/RCP 19-1979, rev.2 — 2003) 
 General Standard for the Labelling of Prepacked Foods (CODEX STAN 1-1985)
 Food Irradiation Processing Alliance FIPA represents the irradiation service industry, manufacturers of food irradiators and suppliers of cobalt-60 sources.
 Food & Water Watch — food irradiation page
 U.S. Food Irradiation FAQ, Food and Water Watch
 Remarks by Mark Worth, Public Citizen, to the FDA, Jan. 12, 2005
 Irradiation of Food and Food Packaging, Center for Food Safety and Applied Nutrition (US Government)
 Irradiation Fact Sheet, Center for Food Safety (US non-profit organisation)
 Facts about Food Irradiation, a series of 14 fact sheets, International Consultative Group on Food Irradiation, International Atomic Energy Agency, Vienna, 1991 
 Bibliography on Food Irradiation, Federal Research Centre for Nutrition and Food, Karlsruhe, Germany 
 Should we irradiate fruit and vegetables? Dateline NBC investigation
 Irradiation FAQ provided by BENEBION of Mexico 
 anon. What's wrong with food irradiation, revised Feb. 2001, Organic Consumers Association, USA
 Comment by Dr. Henry Delincée on an affidavit misrepresenting the conclusions of his studies on unique radiolytical byproducts
 The Basics on the Foodfight Over Irradiation | health.usnews.com

श्रेणी:भोज्य पदार्थों का संरक्षण
श्रेणी:विकिरण
विशाखापट्टनम इस्पात कारखाना

विशाखापट्टनम इस्पात कारखाना, वाइज़ाग स्टील के नाम से लोकप्रिय (), लघु रत्न प्रतिष्ठा के साथ भारत का एक प्रमुख इस्पात उत्पादक है। 1971 में स्थापित इस कंपनी ने बिक्री योग्य स्टील के उत्पादन पर ध्यान केंद्रित किया, बिक्री योग्य 252,000 टन की कुल उत्पादन का 214,000 टन का उत्पादन केवल अगस्त 2010 में किया गया। यह देश का एकमात्र एकीकृत इस्पात कारखाना है जिसे ISO 9001:2000, आईएसओ 14001: 2004 और OSHAS 18001:1999 प्रमाणित किया गया है।

 इतिहास 
17 अप्रैल 1970 को भारत की तत्कालीन प्रधानमंत्री स्वर्गीय श्रीमती इंदिरा गांधी ने संसद में सरकार के विशाखापट्टनम में इस्पात कारखाना स्थापित करने के फैसले की घोषणा की थी। प्रक्रिया को जून 1970 में स्थल चयन समिति की नियुक्ति के साथ प्रारम्भ किया गया और अंततः साइट के लिए समिति की रिपोर्ट को मंजूरी दे दी गई। 20 जनवरी 1971 को उन्होंने इस कारखाने की आधारशिला रखी. फरवरी 1971 में सलाहकारों की नियुक्त की गई और व्यवहार्यता रिपोर्ट को 1972 में प्रस्तुत किया गया। ज़मीन का प्रथम खंड 7 अप्रैल 1974 को लिया गया था। मेसर्स एम एन दस्तूर एंड कंपनी को विस्तृत परियोजना रिपोर्ट तैयार करने के लिए अप्रैल 1975 में सलाहकार के रूप में नियुक्त किया गया था और अक्टूबर 1977 में उन्होंने 3.4 मिलियन टन प्रतिवर्ष तरल इस्पात के लिए रिपोर्ट प्रस्तुत की गई। सोवियत संघ की पूर्व सरकार से सहायता के लिए प्रस्ताव के साथ एक संशोधित परियोजना अवधारणा को विकसित किया गया। नवम्बर 1980 में 3.4 मिलियन टन प्रतिवर्ष क्षमता के लिए एक विस्तृत परियोजना रिपोर्ट मेसर्स एम.एन. दस्तूर एंड कंपनी द्वारा तैयार की गई। फ़रवरी 1981 में कोक ओवन, फर्नेस ब्लास्ट और सिंटर प्लांट के लिए सोवियत संघ के साथ निर्माण चित्र की तैयारी के लिए अनुबंध हस्ताक्षर किए गए। जनवरी 1982 में बड़े पैमाने में इस परियोजना में कंक्रीटिंग के साथ ब्लास्ट फर्नेस की पहली बार नींव रखी गई। साथ ही बस्ती का निर्माण कार्य भी शुरू कर दिया गया।

18 फ़रवरी 1982 में एक नई कंपनी, राष्ट्रीय इस्पात निगम लिमिटेड (आरआईएनएल) का गठन किया गया। विशाखापट्टनम इस्पात कारखाने को सेल और आरआईएनएल से अलग किया गया और अप्रैल 1982 में विशाखापट्टनम इस्पात कारखाने की निगम इकाई को बनाया गया।

 पुरस्कार और सराहना 
 2010 में ग्रीनटेक फाउंडेशन, नई दिल्ली द्वारा उत्कृष्ट उपलब्धि और प्रशिक्षण में उत्कृष्टता के लिए गोल्ड अवार्ड
 2010 में एशिया पेसिफिक ह्यूमन रिसौर्स मेनेजमेंट काँग्रेस, नई दिल्ली, द्वारा आरआईएनएल के सीएमडी के लिए स्ट्रेटेजिक लीडरशिप अवार्ड
 2010 में ग्लोबल ह्यूमन रिसौर्स डेवलपमेंट अवार्ड ऑफ इंटरनेशनल फेडरेशन ऑफ ट्रेनिग एंड डेवलपमेंट ओर्गानाइजेशन, लंदन
 2010 में ग्रेट प्लेसेस टू वर्क इंस्टिट्यूट एंड इकोनोमिक टाइम्स द्वारा ग्रेट प्लेसेस टू वर्क पुरस्कार
 वर्ष 2006-07 के लिए प्रथम इस्पात मंत्री ट्रॉफी जीती
 2007 में सर्वश्रेष्ठ प्रदर्शन और 2009 में लगातार पांचवीं बार सबसे बेहतरीन सुझाव के लिए विश्वकर्मा राष्ट्रीय पुरस्कार.

 सन्दर्भ 

 बाहरी कड़ियाँ 
 आधिकारिक साइट

श्रेणी:भारत की इस्पात कंपनियां
श्रेणी:आन्ध्र प्रदेश
श्रेणी:1862 में स्थापित कंपनियां
उपापचय संलक्षण

right|thumb|300px|तोंद निकलना
उपापचय संलक्षन (Metabolic syndrome) कई रोगों का समूह है जिसमें हृदयरोग एवं मधुमेह होने की संभावन बढ़ जाती है। पाँच में से एक व्यक्ति इससे ग्रस्त है। उम्र के बढ़ने पर इससे ग्रस्त होने की संभावन बढ़ जाती है। एक अध्ययन के अनुसार अमेरिका की लगभग २५% जनसंख्या इससे ग्रस्त हो गयी है।

 बाहरी कड़ियाँ 
 मेटाबॉलिक सिड्रोम क्या है ? (दीर्घायु लाइफस्टाइल क्लिनिक, जयपुर)

 सन्दर्भ 

श्रेणी:मधुमेह
श्रेणी:संलक्षण
भारतीय पेय

thumb|गन्ने का रस
thumb|जलजीरा
thumb|रूह अफ्जा शरबत
thumb|upright|जिगरठंडा
thumb|शिकंजी
thumb|आम पन्ना

 परम्परागत अल्कोहलयुक्त पेय 
 हंड़िया: चावल से निर्मित ; मध्य भारत में प्रचलित
 महुआ की शराब : महुआ के फूलों से निर्मित, मध्य भारत
 फेनी : सुपारी से निर्मित, गोवा
 ताड़ी, अरक : ताड़ का दूध, दक्षिण भारत
 नीरा
सोंटी: चावल
छांग
चुआक
मौसम्बी; संतरे

 अपरम्परागत अल्कोहलिक पेय 
 भारतीय बीर
 भारत में निर्मित विदेशी शराब (आई.एम.एफ़.एल)

 गैर अल्कोहलिक पेय 
 नारियल का पानी
 लस्सी
 भांग की लस्सी
 शरबत
भारतीय फ़िल्टर कॉफ़ी
 जलजीरा
 चाय
मसाला चाय
फ़ालूदा
सत्तू
 चीनी या गुड़ ्को दही, गुलाबजल मिलाकर बना शर्बत
छाछ
नींबू पानी
कोकम शर्बत
आम पना
काला खट्टा
ठंडाई
मस्तानी, पुणे
सांभरम
लाओपानी
अपोंग
बादाम दूध
कांजी
केसर कस्तूरी
रोटा
श्रेणी:भारतीय पेय
देइदास

देइदास (Deidas) भारत के राजस्थान राज्य के हनुमानगढ़ ज़िले में स्थित एक गाँव है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
देइदास श्रीगंगानगर-दिल्ली राजमार्ग पर हनुमानगढ़ से ५६ किमी पूर्व स्तिथ है। यह एक ग्राम पंचायत है जिसमे ३ गाँव हैं - देईदास, भगवान और ढानी लाल खान। मुख्य धंधा खेती है, कुछ लोग सरकारी नौकरी करते हैं जिनमे टीचर ज्यादा हैं। गाँव मुख्यत जाटों का है परन्तु अन्य जातियां भी हैं जैसे - मेहतर, बावरी, नाई, खाती और ब्राहमण। गाँव पर एक माध्यमिक विद्यालय है, एक प्राथमिक विद्यालय, एक संस्कृत उच्च प्राथमिक विद्यालय, एक प्राथमिक ओषधालय, एक सहकारी भवन और एक पटवार घर है। पिछले १० वर्षों से सिंचाई हो रही है जिससे रबी की चना, सरसों व गेहूं तथा खरीफ की ग्वार, मोठ व मूंग जैसी फसलें होती है।

 इन्हें भी देखें 
 हनुमानगढ़ ज़िला

 सन्दर्भ 

श्रेणी:राजस्थान के गाँव
श्रेणी:हनुमानगढ़ ज़िला
श्रेणी:हनुमानगढ़ ज़िले के गाँव
नेमीचंद जैन 'भावुक'

नेमीचंद जैन 'भावुक'  (२५ जुलाई १९२८—२१ अक्टूबर २०१०) गांधीवादी चिंतक, वरिष्ठ पत्रकार, अनेक संस्थाओं के प्रतिष्ठाता थे। वे विभिन्न कालखंडों में दर्जनों युवाओं के पथ-प्रदर्शक रहे। भावुक द्वारा स्थापित अंतर प्रांतीय कुमार साहित्य परिषद ने साहित्य के क्षेत्र में कई लोगों को मंच प्रदान किया। वे प्रख्यात विधिवेत्ता लक्ष्मीमल्ल सिंघवी के समकालीन ही नहीं उनके करीबी भी थे। 
 जीवनी 
25 जुलाई 1928 को 'खूंटों की पोल' जोधपुर में जन्म। प्राथमिक शिक्षा विजयनगर रियासत में हुई। द्वितीय महायुद्ध के दौरान 1940 में जोधपुर आ गए। शिक्षा के क्षेत्र में उन्होंने साहित्य रत्न एवं विशारद के साथ ही साहित्यालंकार की उपाधि प्राप्त की। मैथिली विद्यापीठ, बिहार ने उन्हें विद्या वाचस्पति की मानद उपाधि प्रदान की। 1944-47 तक स्वतंत्रता संग्राम में वानर सैनिक की भूमिका। 26 जनवरी 1945 को बाल सभा नागरी प्रचारिणी सभा काशी की युवा इकाई की स्थापना। 1945 में बाल परिषद से जुड़ाव। 1948 में कुमार साहित्य परिषद की स्थापना। 1951 से 1955 तक हिंदी विद्यालय चलाया। अंतर प्रांतीय कुमार साहित्य परिषद के मानद महामंत्री रहे। 1956 में भू-दान आंदोलन से जुड़े। 1956 से 65 तक गांधी अध्ययन केंद्र के मानद सचिव। 1966 से लगातार गांधी शांति प्रतिष्ठान के मानद सचिव। मूक-बधिर विद्यालय समिति के संरक्षक।

 बाहरी कड़ियाँ 
 चिर ज्योति में विलीन साधना का दीप (दैनिक भास्कर)

श्रेणी:गांधीवादी
श्रेणी:हिंदीसेवी
श्रेणी:भारतीय पत्रकार
संचय (गणित)

right|thumb|300px|5 अलग-अलग वस्तुएं (जैसे अंक) दिये हों तो उनमें से 3 को लेकर बनने वाले संचयों की संख्या 10 होती है।
गणित में किसी समुच्चय (समूह) से कुछ वस्तुओं का चयन करने के तरीकों का अध्ययन एवं उनकी की संख्या संचय या कंबिनेशन कहलाती है। संचय में चयन की गयी वस्तुओं के क्रम का महत्व नहीं होता अथवा चयनित वस्तुओं के क्रमपरिवर्तन से बनी नयी 'चीज' कार्यात्मक रूप से बिल्कुल वही होती है जो क्रमपरिवर्तन के पहले थी। दूसरे शब्दों में, यदि कुछ वस्तुएं दी गई हैं तो उन वस्तुओ में से कुछ या सभी वस्तुओ को एक साथ लेकर बनाए जाने वाले विभिन्न समूहों को संचय कहते हैं।

छोटी संख्याओं से संबन्धित संचयों की संख्या की गिनती करना संभव है। उदाहरण के लिये तीन फल - आम, पपीता और केला दिये हो तो इनसे कोई दो फल चुनने के तीन तरीके हैं (आम और पपीता ; पपीता और केला ; आम और केला) किन्तु बड़ी संख्याओं के होने की स्थिति में निम्नलिखित सूत्र प्रयोग किया जाता है-

(1) यदि किसी समुच्चय में n अवयव हों तो उनमें से k-वस्तुओं के संचय बनाने की कुल विधियों की संख्या निम्नलिखित होगी-

कुछ उपयोगी उदाहरण

नेटवर्क
१० बिन्दु दिये हैं। कोई भी बिन्दु किसी दूसरे से जोड़ा जाय तो कुल नेटवर्कों (रेखाओं) की संख्या ४५ होगी-

Image:Vmnwm10kp.PNG

समिति का गठन
8 व्यक्तियों में से 3 को चुनकर समिति बनानी हो तो कुल सम्भावनाओं की संख्या 56 होगी-
 

 इन्हें भी देखें 
 क्रमचय
 क्रमचय-संचय

 बाहरी कड़ियाँ 
 C code to generate all combinations of n elements chosen as k
 Many Common types of permutation and combination math problems, with detailed solutions
 The Unknown Formula For combinations when choices can be repeated and order does NOT matter
  Combinations with repetitions (by: Akshatha AG and Smitha B)

श्रेणी:क्रमचय-संचय
युक्तिभाष

गणितयुक्तिभाष अथवा युक्तिभाष () या गणितन्यायसंग्रह मलयालम भाषा में लिखित गणित एवं ज्योतिष का ग्रंथ है। इसकी रचना भारत के गणितज्ञ एवं ज्योतिषाचार्य ज्येष्ठदेव ने सन् १५३० के आसपास की थी। प्राचीन प्रथा से हटकर यह ग्रंथ पद्य के बजाय गद्य में और संस्कृत के बजाय मलयालम में लिखा गया है। इसके अलावा इसमें उपपत्ति भी दी गयी हैं। भारतीय गणितसाहित्य में 'युक्ति' से तात्पर्य उपपत्ति या सबूत है।

यह ग्रंथ कैलकुलस का प्रथम ग्रंथ कहलाने का अधिकारी है।

 गणितयुक्तिभाष (संस्कृत में) 
मलयालम में ज्येष्ठदेव द्वारा रचित 'युक्तिभाष' के अलावा संस्कृत में भी 'युक्तिभाष' नाम से एक गणित-ग्रन्थ विद्यमान है। इसके रचयिता के बारे में कुछ भी पता नहीं है। किन्तु लगता है कि यह मलयालम युक्तिभाष के बाद की रचना है।

 संरचना
right|thumb|300px|गणितयुक्तिभाष में ज्या नियम (sine rule) की व्याख्या
ग्रन्थ के प्रथम भाग गणित से सम्बन्धित है, जिसमें निम्नलिखित अध्याय हैं-
 परिक्रमा (Logistics), 
 दसप्रश्न 
 भिन्नगणित (fractions), 
 त्रैराशिक (rule of three), 
 कुट्टकर (linear indeterminate equations), 
 परिधि तथा व्यास (वृत्त की परिधि तथा व्यास के अनुपात का अनन्त श्रेणियों द्वारा निरूपण
 ज्यानयान (ज्या के सन्निकटन तथा अनन्त श्रेणियाँ)

ग्रन्थ का द्वितीय भाग गणित ज्योतिष से सम्बन्धित है। इसके अन्तर्गत निम्नलिखित अध्याय हैं-
ग्रहगति (ग्रहों के माध्य देशानतर एवं वास्तविक देशान्तर की गणना)
भगोलै (celestial sphere), 
पंचदशप्रश्न (fifteen problems relation to right ascension, declination etc.), 
छायागणित (gnomonic determination of place, time and direction), 
ग्रहण
व्यातिपात (when sun and moon have the same declination), 
दृक्कर्म (reduction to observation) तथा
चन्द्रशृंगोन्नति (phases of moon)। 

 इन्हें भी देखें 
गणित-युक्ति-भाषा
 आर्यभटीय
 केरलीय गणित सम्प्रदाय

 सन्दर्भ 

 बाहरी कड़ियाँ 
 Biography of Jyesthadeva — School of Mathematics and Statistics University of St Andrews, Scotland
 YuktiBhasha of Jyeshthadeva : An Analytical appraisal
 Neither Newton nor Leibnitz: - University of Rochester
 YuktiBhasha of Jyeshthadeva (के वी शर्मा)

श्रेणी:भारतीय गणित
श्रेणी:गणित ग्रंथ
श्रेणी:भारतीय ज्योतिष
श्रेणी:गणितीय पाण्डुलिपियाँ
सुरेश कलमाड़ी

सुरेश कलमाड़ी (जन्म 1 मई 1944) एक भारतीय राजनेता और वरिष्ठ खेल प्रबंधक हैं। वे राजनीतिक पार्टी भारतीय राष्ट्रीय कांग्रेस के एक सदस्य हैं। वे भारतीय ओलंपिक संघ, एशियन एथलेटिक्स एसोसिएशन और भारतीय एथलेटिक्स फेडरेशन के प्रेसिडेंट भी हैं।

 प्रारंभिक जीवन, वायु सेना की सेवाएँ 
सुरेश कलमाड़ी ने दक्षिण पश्चिम भारत में महाराष्ट्र राज्य के पुणे में स्थित सेंट विन्सेंट हाई स्कूल में और उसके बाद पुणे के फर्ग्युसन कॉलेज में पढ़ाई की है। 1960 में वे पुणे के राष्ट्रीय रक्षा अकादमी में शामिल हो गए और 1964 में वे जोधपुर और इलाहाबाद में एयर फ़ोर्स फ्लाइंग कालेजों के साथ जुड़ गए। 1964-1972 के बीच उन्होंने भारतीय वायु सेना की सेवा की थी।

 राजनीतिक करियर 
1978-1980 के बीच वे महाराष्ट्र प्रदेश युवा कांग्रेस के अध्यक्ष रहे थे। वे 1982 से 1995 तक और फिर 1998 में तीन कार्यकालों के लिए राज्य सभा के सदस्य रहे। वे 1996 में 11वीं लोक सभा के लिए और 2004 में 14वीं लोक सभा के लिए भी चुने गए। वर्तमान में वे पुणे से सत्तासीन सांसद हैं। भारत के प्रधानमंत्री के रूप में पी.वी. नरसिंह राव के कार्यकाल के दौरान सुरेश कलमाड़ी ने 1995 से 1996 तक रेल राज्य मंत्री के रूप में सेवा की थी।

वे भारतीय ओलिंपिक संघ के प्रेसिडेंट हैं और हाल ही में संपन्न 3 से 14 अक्टूबर 2010 तक दिल्ली में आयोजित राष्ट्रमंडल खेलों में आयोजन समिति के चेयरमैन थे। 11 अक्टूबर 2008 को पुणे में कलमाड़ी को चौथी बार के लिए भारतीय ओलंपिक संघ का प्रेसिडेंट चुना गया था।

ख == विवाद ==
2008 ग्रीष्मकालीन ओलंपिक्स में तीन भारतीय पदक विजेताओं के सम्मान में आयोजित किये गए सम्मान समारोह के दौरान कलमाडी कथित तौर पर उठकर बाहर चले गए क्योंकि उन्हें भारत के उपराष्ट्रपति हामिद अंसारी के बगल में कुर्सी की पेशकश नहीं की गयी थी। जनवरी 2010 में पूर्व भारतीय हॉकी टीम के कप्तान परगट सिंह ने कलमाड़ी पर खेल माफिया होने का आरोप लगाया है।

2010 के राष्ट्रमंडल खेलों का आयोजन सार्वजनिक जाँच और कानूनी तहकीकात के साथ-साथ मुख्य सतर्कता आयोग (भारत की एक शीर्षस्थ भ्रष्टाचार विरोधी समिति) के दायरे में आ गया है जो खेलों की व्यवस्था के कुछ ख़ास पहलुओं की सीबीआई (CBI) से जाँच कराने की मांग कर रही है।.
इसके लिए विपक्ष ने सुरेश कलमाड़ी के इस्तीफे की मांग की है।. यह आरोप लगाया गया है कि जेपी समूह के साथ जुड़े खेलों में अत्यधिक लागतों की जानकारी देकर अवैध रूप से धन जुटाए गए जिसमें उनके बेटे सुमीर कलमाड़ी के वित्तीय सहयोग के माध्यम से ग्रेटरक नोयडा में एफ1 सर्किट प्रोजेक्ट में पैसे लगाए गए। हालांकि कलमाड़ी भ्रष्टाचार के आरोपों से इनकार करते जा रहे हैं।.

 सन्दर्भ 

उन्हें 1996 में आईओए (IOA) के प्रेसिडेंट के रूप में चुना गया था और वे तब से इस पद को संभाल रहे हैं। उनका कार्यकाल 2012 में समाप्त होगा।

श्रेणी:भारतीय वायु सेना के अधिकारी
श्रेणी:1944 में जन्मे लोग
श्रेणी:भारत के रेल मंत्री
श्रेणी:पुणे के लोग
श्रेणी:15वीं लोकसभा के सदस्य
श्रेणी:महाराष्ट्र के संसद सदस्य
श्रेणी:भारतीय खेल प्रबंधक
श्रेणी:भारतीय राष्ट्रीय कांग्रेस के राजनेता
श्रेणी:जीवित लोग
द्वंद्वात्मक भौतिकवाद

मार्क्स के दर्शन को द्वंद्वात्मक भौतिकवाद (Dialectical materialism) कहा जाता है इस सिद्धांत को अनुज कुमार मिश्रा जी ने परिभाषित करने का प्रयत्न किया है। मार्क्स के लिए वास्तविकता विचार मात्र नहीं भौतिक सत्य है; विचार स्वयं पदार्थ का विकसित रूप है। उसका भौतिकवाद, विकासवान् है परंतु यह विकास द्वंद्वात्मक प्रकार से होता है। इस प्रकार मार्क्स, हेगेल के विचारवाद का विरोधी है परंतु उसकी द्वंद्वात्मक प्रणाली को स्वीकार करता है।मार्क्स और हेगेल का मत था कि विरोधी तत्वों के संघर्ष द्वारा ही सत्य की प्रतिष्ठा होती है ।

श्रेणी:मार्क्सवाद
*

द्वन्द्वात्मक भौतिकवाद का अर्थ होता है कि दो विचारों का आपस मे टकराव के बाद मे जो एक नया विचार उत्पन्न होता है और पुनः इस विचार को अन्य पुष्टि विचारो के साथ मिलने पर जो अंततः विचार निकल के आयेगा वह ही परम सत्य होगा और इससे ही सत्य की प्रतिष्ठा होती है।

द्वन्दात्मक भौतिकवाद – मार्क्स ने मानव सभ्यता के ऐतिहासिक विकास को दर्शाने के स्थान पर पदार्थ को स्थापित कर दिया। इस संशोधन को स्पष्ट करते हुए स्वयं मार्क्स का कथन है कि ईगल के लेखन में द्वंद्ववाद सिर के बल खड़ा है यदि आप रचनात्मकता के आवरण में छिपे उसके सारे तत्व को देखना चाहते हैं तो आपको उसे पैरों के बल (अर्थात भौतिक आधार पर) सीधा खड़ा करना पड़ेगा। इस प्रकार मार्क्स ने भौतिकवाद का पुट देकर हीगल के द्वंदवाद को शीर्षासन की अप्राकृतिक स्थिति से मुक्त कर दिया और उसे सामाजिक विश्लेषण का एक उपयोगी औजार बना दिया।

मार्क्स अपनी इस पद्धति को स्पष्ट करते हुए आगे कहता है कि “पदार्थ अर्थात् भौतिक जगत द्वंद्वात्मक पद्धति के माध्यम से अपनी पूर्णता की यात्रा पर अग्रसर है। उसके विभिन्न रूप उसकी इस यात्रा के विभिन्न पड़ाव है। अतः मार्क्स का भौतिकवाद अन्य भौतिकवादियों के भौतिकवाद की तरह यांत्रिक नहीं वरन् द्वंद्वात्मक चरित्र का है। उसके अनुसार विकास पदार्थ का आंतरिक गुण है बाहरी नहीं। वह स्वत: होता है चाहे बाहरी वातावरण उसका सहायक हो या न हो।”

द्वंद्वात्मक भौतिकवाद के आधार पर मार्क्स यह मत प्रतिपादित करता है कि विश्व अपने स्वभाव से ही पदार्थवादी है। अतः विश्व के विभिन्न रूप गतिशील पदार्थ के विकास के विभिन्न रूपों का प्रतिनिधित्व करते हैं। यह विकास द्वंद्वात्मक पद्धति के माध्यम से होता है। अतः भौतिक विकास प्राथमिक महत्व का है और आत्मिक विकास द्वितीय महत्व का है। वास्तव में आत्मिक विकास भौतिकी विकास का प्रतिबिंब मात्र है। इसी आधार पर वह यह कहता है कि मनुष्यों की चेतना उनके सामाजिक स्तर को निर्धारित नहीं करती है वरन् उनका सामाजिक स्तर उनकी चेतना (thinking) को निर्धारित करता हैँ । मार्क्सवाद के अनुरुप समग्र प्रकृति हि द्वन्द्वात्मक प्रकृतिमे स्थित हैँ । उतार और चढाव, गुणन और भाग ,जोड और घटाउ संघर्ष और मिलाप द्वन्द्वात्मक स्थितिको दर्शाता हैँ ।

द्वन्दात्मक भौतिकवाद की विशेषताएं –

1. आंगिक एकता – विश्व का चरित्र भौतिक है तथा उसकी वस्तुएं और घटनाएं एक दूसरे से पूर्णतः संबद्ध है। अतः उसके महत्व को निरपेक्षता के आधार पर नहीं सापेक्षता के आधार पर ही समझा जा सकता है अर्थात् प्रकृति के सभी पदार्थों में आंगिक एकता पाई जाती है।

2. गतिशीलता – प्रकृति में पाया जाने वाला प्रत्येक पदार्थ जड़ या स्थिर न होकर गतिशील होता है।

3. परिवर्तनशीलता – पदार्थिक शक्तियां सामाजिक विकास की प्रेरक शक्तियां हैं। वे गतिशील ही नहीं, परिवर्तनशील भी हैं। अतः सामाजिक विकास भी उन्हीं के अनुरूप परिवर्तनशील है। परिवर्तन की यह प्रक्रिया द्वंदवाद के माध्यम से चलती है।
राहुल वैद्य

अंगूठाकार|राहुल वैद्य
राहुल वैद्य (; जन्म 23 सितम्बर 1987 को नागपुर, भारत में) एक भारतीय गायक है।

 प्रसिद्धि से पहले जीवन 
महाराष्ट्र राज्य बिजली बोर्ड के एक इंजीनियर के बेटे वैद्य मुंबई में बड़े हुए जहां उन्होंने सुरेश वाडकर के तहत संगीत का अध्ययन किया और विभिन्न शिशु प्रतिभा प्रतियोगिताओं में भाग लिया। जब वे मीठीबाई कॉलेज में द्वितीय वर्ष जूनियर कॉलेज के छात्र थे तो उन्होंने इंडियन आइडल में भाग लिया। उन्होंने अपने लड़कपन में 'आओ झूमें गायें" में भी भाग लिया। वे एक बहुत प्रतिभाशाली गायक है जो अपने बचपन से ही कई शो के हिस्से रहे है।

 करियर 
राहुल इंडियन आइडल के पहले सत्र में तीसरे स्थान पर थे। हालांकि उनकी जीत की इत्तला दे दी गयी थी, परन्तु राहुल को 18 फ़रवरी 2005 को अंत से पहले दौर में हार का सामना करना पड़ा. आठ महीने बाद उन्होंने अपना पहला एल्बम तेरा इन्तजार रिलीज़ किया। साजिद-वाजिद ने उनकी पहली एलबम के लिए संगीत बनाया. उन्होंने अपने साथी इंडियन आइडल धावक प्राजक्ता शुक्रे के साथ एक युगल "हैल्लो मैडम, आई एम् योर एडम" और बॉलीवुड फिल्म शादी नं 1 में श्रेया घोषाल के साथ "गोड प्रोमिस दिल डोला" भी गाया. उन्होंने सोनी एंटरटेनमेंट टेलीविजन के एक नाटक "एक लड़की अनजानी सी" का शीर्षक गीत भी गाया. इसके अलावा राहुल ने संयुक्त राज्य अमेरिका, बांग्लादेश और मालदीव में लाइव शो और संगीत में भी प्रदर्शन किया है।

राहुल सहारा पर लोकप्रिय शो "झूम इंडिया" के पुरुष एंकर थे और कई फिल्मों जैसे शादी नं 1, जिज्ञासा, हॉट मनी और क्रेजी 4 के लिए प्लेबैक थे। 

राहुल ने स्टार प्लस के एक रियल्टी गायन शो जो जीता वही सुपरस्टार का शीर्षक जीता था। शो पर, वह अपनी बहु प्रतिभाशाली गायन के लिए जाने जाते थे।

 आजा माही वे 
राहुल वैद्य डांस शो "आजा माही वे" में सह मेजबान विनीत सिंह के साथ होस्ट है, विनीत सिंह राहुल द्वारा जीते गए शो जो जीता वही सुपरस्टार के दौरान उनके बहुत अच्छे दोस्त थे।

 म्यूजिक का महा मुकाबला 
राहुल वैद्य स्टार प्लस पर प्रसारित म्यूजिक का महा मुकाबला में शंकर के रॉकस्टार टीम में एक सफल और उत्कृष्ट प्रतियोगी थे और उनकी टीम ने समापन में शान के स्ट्राइकर को हराकर म्यूजिक का महा मुकाबला प्रतियोगिता जीती थी। फिर उनकी मुलाकात सोरेंग पूर्वी सिक्किम के योगेश छेत्री से हुई, उनके साथ उन्होंने गंगटोक में 'तेरा इन्तजार' एल्बम भी बनाई.राहुल और योगेश बचपन के दोस्त हैं जब वे मुंबई में कॉलेज में थे।

 डिस्कोग्राफी 
 सिंगल्स 
 हैलो मैडम (शादी नंबर 1) 
 गॉड प्रॉमिस (शादी नंबर 1) 
 सांसे मेरी सांसे (जिज्ञासा)
 कबूल कर ले (जान-ए-मन)
 आफ्नो मन (आफ्नो मन) 
 एक रुपैया (क्रेजी 4)
 'ओलावू मुदिदा अ शाना' [हाउसफुल][कन्नड़]
 एवारिकी (जोश)(तेलुगु)

 एल्बम 
इसके दो नए एल्बम आने वाले है शीर्षक मेरे मौला और मेरे सुन.
एल्बम 'बर्न द डांस फ्लोर' में इन्होने केरो मामा गाना गया था।

 बाहरी कड़ियाँ 
 राहुल वैद्य वेबसाइट
 स्टार प्लस से राहुल प्रशंसक क्लब
 रेडिफ साक्षात्कार

श्रेणी:1987 में जन्मे लोग
श्रेणी:गायक
श्रेणी:भारतीय गायक
श्रेणी:जीवित लोग
श्रेणी:नागपुर के लोग
नितिन सक्सेना

अंगूठाकार|वैज्ञानिक उदहरण
अंगूठाकार|वेग्यानिक स्थान्

नितिन सक्सेना (जन्म: ३ मई १९८१, इलाहाबाद) गणित एवं सैद्धांतिक संगणक विज्ञान के क्षेत्र में कार्यरत एक भारतीय संगणक वैज्ञानिक है। उन्होंने मणीन्द्र अग्रवाल और नीरज कयाल के साथ मिलकर ऐकेएस पराएमीलिटी टेस्ट प्रस्तावित किया, जिसके लिए उन्हें उनके सह लेखकों के साथ प्रतिष्ठित गोडेल पुरस्कार से भी सम्मानित किया गया।

उल्लेखनीय रूप से यह अनुसंधान उनके अवर अध्ययन का एक हिस्सा था।

 प्रारंभिक जीवन 
वर्ष २००६ में भारतीय प्रौद्योगिकी संस्थान कानपुर के संगणक विज्ञान एवं अभियान्त्रिकी विभाग से इन्होंने पीएचडी की डिग्री प्राप्त की। इसके पहले २००२ में सक्सेना ने इसी संस्थान से अपनी स्नातक स्तर की शिक्षा पूरी की। सन् २००८ के पश्चात् सक्सेना जर्मनी के बॉन विश्वविद्यालय में प्रोफेसर है।

 पुरस्कार एवं सम्मान 
कम्प्यूटेशनल जटिलता सिद्धांत में उनके कार्य के लिए आईआईटी कानपुर ने सक्सेना को विशिष्ट छात्र पुरस्कार से पुरस्कृत किया।

 सन्दर्भ 

 बाहरी कड़ियाँ 
 मुखपृष्ठ

श्रेणी:भारतीय संगणक वैज्ञानिक
श्रेणी:भारतीय प्रौद्योगिकी संस्थान के लोग
श्रेणी:गोडेल पुरस्कार विजेता
श्रेणी:जीवित लोग
श्रेणी:भारतीय प्रौद्योगिकी संस्थान कानपुर के पूर्व छात्र
श्रेणी:भारतीय संगणक वैज्ञानिक
श्रेणी:1981 में जन्मे लोग
हिंग्लिश

हिंग्लिश हिन्दी तथा अंग्रेजी के शब्दों का मिश्रण है जिसका अर्थ है दोनों भाषाओं का एक वाक्य में इकट्ठे प्रयोग करना है। इसका प्रयोग अधिकतर भारत के हिन्दी-भाषी राज्यों के शहरी तथा अर्ध-शहरी क्षेत्रों में देखी जाता है जो कि टेलीविजन, मोबाइल फोन तथा मौखिक सम्पर्क के जरिये धीरे-धीरे ग्रामीण तथा दूर-दराज के क्षेत्रों में भी फैल रही है तथा धीरे-धीरे वर्नाकुलर स्थिति को प्राप्त हो रही है।

कई बोलने वाले जानते ही नहीं कि वे हिन्दी वाक्यों में अंग्रेजी शब्द या अंग्रेजी वाक्यों में हिन्दी शब्द घुसा रहे हैं। डेविड क्रिस्टल जो कि यूनिवर्सिटी ऑफ वेल्स में एक ब्रिटिश भाषा-विज्ञानी हैं, ने 2004 में परिकलन किया कि 35 करोड़ पर, विश्व के हिंग्लिश बोलने वाले जल्दी ही मूल अंग्रेजी बोलने वालों से अधिक हो जायेंगे।

स्तम्भकार देवयानी चौबल पहली लेखिका थीं जिन्होंने अपने लेखन में हिंग्लिश का प्रयोग किया। फिर लेखिका शोभा डे ने अपनी किताबों तथा भारतीय पत्रिका स्टारडस्ट के कॉलमों में हिंग्लिश तत्वों का प्रयोग करना शुरू किया। सलमान रुश्दी तथा उपमन्यु चटर्जी अन्य लेखक हैं जिन्होंने अपने उपन्यासों में हिंग्लिश का बहुतायत से प्रयोग किया है।

2005 में, बलजिन्दर कौर महल (पेन नाम बी॰ के॰ महल) ने कॉलिन्स द्वारा प्रकाशित द क्वीन्स हिंग्लिश: हाउ टू स्पीक पुक्का नामक किताब लिखी।

हिंग्लिश इंग्लैण्ड में बोली जाने वाली अंग्रेजी को भी प्रभावित कर रही है। भारतीय अप्रवासियों तथा उनके ऑफ्सप्रिंग्स के द्वारा प्रयोग किये जाने वाले शब्द तथा एक्सप्रैशन इंग्लैण्ड की बोलचाल की अंग्रेजी में अपनाये गये हैं।*

 इन्हें भी देखें 
 हिंदी
 अंग्रेजी

 नोट 

 सन्दर्भ 
 

 इन्हें भी देखें 

 बाहरी कड़ियाँ 
 
 Research Article on Hinglish

श्रेणी:हिन्दी
श्रेणी:अंग्रेजी की बोलियाँ
श्रेणी:भारतीय अंग्रेजी
श्रेणी:मैक्रोनिक भाषायें
गेल (इंडिया) लिमिटेड

गेल (इंडिया) लिमिटेड (पूर्व नाम: भारतीय गैस प्राधिकार लिमिटेड; संक्षेप में गेल अथवा GAIL) भारत में गैस उत्खनन करने वाली शीर्ष तकनीकी संस्था है। गेल की स्थापना १९८४ में हुई तथा इसका मुख्यालय नई दिल्ली में बनाया गया। गेल द्वारा भारत के साथ साथ विदेशों में भी कई परियोजनाएँ संचालित की जा रही हैं। म्यांमार, वेनेजुएला व ईरान में जारी परियोजनाएँ आर्थिक तथा सामरिक दृष्टिकोण से अत्यंत महत्वपूर्ण हैं।

 कारोबार 
गेल के कारोबार में शामिल हैं :

 देशव्‍यापी 6,700 कि. मी. लंबी एवं 148 एमएमएससीएमडी क्षमता की उच्‍च दाब वाली प्राकृतिक गैस पाइपलाइन
 1.2 एमएमटीपीए उत्‍पादन एलपीजी तथा अन्‍य तरल हाइड्रोकार्बन का उत्‍पादन करने के लिए 7 एलपीजी प्रोसेसिंग संयंत्र
 पाता में 4,10,000 टीपीए पॉलीमर उत्‍पादन क्षमता का उत्‍तर भारत का एकमात्र इंटीग्रेटिड पेट्रोकेमिकल कॉम्‍प्‍लेक्‍स
 1.922 कि॰मी॰ लंबी 3.8 एमएमटीपीए एलपीजी परिवहन करने वाली एलपीजी ट्रांसमिशन पाइपलाइन
 तेल एवं गैस अन्‍वेषण के 27 तथा सीबीएम के 3 ब्‍लॉक
 टेलीकॉम सेवा प्रदाताओं हेतु 13,000 कि॰मी॰ लंबा विश्‍वसनीय बैंडविड्थ प्रदान करने वाला ओएफसी नेटवर्क
 दिल्‍ली, मुंबई, हैदराबाद, कानपुर, आगरा, लखनऊ, भोपाल, अगरतला एवं पुणे में घरों एवं व्‍यावसायिक उपभोक्‍ताओं को पाइप्‍ड नेचुरल गैस (पीएनजी) तथा परिवहन क्षेत्र को संपीडि़त प्राकृतिक गैस (सीएनजी) की आपूर्ति हेतु संयुक्‍त उद्यम कंपनियां
 दहेज एलएनजी टर्मिनल तथा केरल में भावी कोच्‍चि एलएनजी टर्मिनल में भागीदारी हित
 गेल को दाभोल में एलएनजी टर्मिनल को पुनर्जीवित करने के साथ-साथ एलएनजी प्राप्‍त करने का भी दायित्‍व सौंपा गया है।
 मिस्र की तीन कंपनियों, फेयम गैस कंपनी एसएई, शैल सीएनजी एसएई तथा नेशनल गैस कंपनी एसएई में इक्‍विटी भागीदारी के माध्‍यम से सीएनजी एवं सिटी गैस क्षेत्र में उपस्‍थिति दर्ज
 मुख्‍य भूमि चीन के सीएनजी क्षेत्र में अवसरों के दोहन हेतु चायना गैस होल्‍डिंग में स्‍टेक
 सिंगापुर में गेल ग्‍लोबल (सिंगापुर) पीटीई लिमिटेड नामक पूर्णत: स्‍वामित्‍व वाली एक अनुषंगी कंपनी

 इन्हें भी देखें 
 तेल एवं प्राकृतिक गैस निगम

 सन्दर्भ 

 बाहरी कड़ियाँ 
 

श्रेणी:भारत सरकार की कंपनियाँ